EkBass/fiwiki-20250220-pages-articles huggingface dataset:
Huittisten meijeri

Huittisten meijeri on Huittisten kaupungin keskustaajamassa Lauttakylässä sijaitseva kulttuurihistoriallisesti arvokas vanha meijerikiinteistö. Vuonna 1922 valmistuneessa rakennuksessa toimi meijeri aina vuoteen 1988 saakka, jonka jälkeen paikalla on ollut muun muassa erilaista yritys- ja kulttuuritoimintaa. Punkalaitumenjoen rannalla sijaitseva meijeri liittyy maisemallisesti läheiseen Kivirannan kartanoon ja sen rakennuksiin. Huittisten meijeriä pidetään Nummen ja Isonkyrön osuusmeijerien ohella yhtenä Suomen merkittävimmistä vanhoista meijerirakennuksista. == Historia == Huittisten ensimmäinen meijeri rakennettiin Kivirannan kartanon maille vuonna 1876. Nykyisellä paikalla Punkalaitumenjoen ylittävän Särkimyssillan kupeessa toiminta alkoi maaliskuussa 1900, jolloin edellisen vuoden puolella valmistunut ajanmukainen meijerirakennus otettiin käyttöön. Osuusmeijerin perustaja oli Huittisten Maamiesseuran edeltäjä Huittisten Isäntäyhdistys. Heinäkuun 1917 maatalouslakon aikana Huittisten Osuusmeijerillä sattui välikohtaus, jossa lakkoilevat maataloustyöntekijät ottivat yhteen meijerille linnoittautuneiden maataloustuottajien muodostaman vartiokaartin kanssa. Kyseessä oli Suomen ensimmäinen väkivaltainen poliittinen yhteenotto yli kymmeneen vuoteen, ja sitä on pidetty myös Suomen sisällissotaan johtaneiden tapahtumien lähtölaukauksena. Nykyinen Hankkijan suunnitteleman mallin mukaisesti rakennettu meijerikiinteistö valmistui vuonna 1922. Se oli niin moderni, että meijeri pääsi jopa Vihtori Ylisen maalaamaan Valistuksen opetustauluun maitoteollisuuden esimerkkinä. Varsinaiset tuotantotilat sijaitsivat kaksikerroksisen rakennuksen ensimmäisessä kerroksessa ja toisessa oli toimisto- sekä asuinhuoneistoja. Rakennuksessa oli myös laajat kellari- ja ullakkotilat. Tuotantolaitoksen lisäksi alueella on myös 1900-luvun alkuvuosilta peräisin oleva puinen asuinrakennus. Meijerin oma myymälä sijaitsi nykyisen kaupunginkirjaston kohdalla maantien toisella puolella. Meijerin toiminta päättyi lopulta vuonna 1988, minkä jälkeen kiinteistö siirtyi Huittisten kaupungin omistukseen. == Nykyinen käyttö == Rakennuksessa on parin viime vuosikymmenen aikana ollut muun muassa erilaista kulttuuri- ja yritystoimintaa sekä kaupungin varastotiloja. Lisäksi rakennuksessa on useita asuntoja. Meijerin tiloissa toimii nykyään myös Huittisten kierrätyskeskus. Vuonna 2010 käynnistyi Tekesin osittain rahoittama projekti, jonka myötä meijerirakennukselle syntyi korjaussuunnitelma. Lisäksi sen viereen kaavoitettiin asuinalue. Aikaisemmin rakennuksesta on suunniteltu muun muassa monitoimitaloa, jonne saneerattaisiin tilaa kulttuuri- ja yritystoiminnalle. Huittisten meijeristä kertova teos Ehheetä maitoo. Muisteluksia Huittisten meijeristä julkaistiin vuonna 2013. == Lähteet == == Kirjallisuutta == *Karru, Minna (toim.): Ehheetä maitoo. Muisteluksia Huittisten meijeristä, Huittisten meijerin muistot talteen -hanke, Huittinen, 2013. ISBN 978-952-93271-9-5. == Aiheesta muualla == *Ehheetä maitoo - Muisteluksia Huittisten meijeristä blogi Luokka:Suomen entiset meijerit Luokka:Huittisten rakennukset ja rakennelmat Luokka:Entiset suomalaiset teollisuusyritykset
Jan Both

Jan Dirksz. Both (n. 1618–1622 Utrecht – 9. elokuuta 1652 Utrecht) oli alankomaalainen taidemaalari ja etsaaja. Hän oli italialaistyyppisen maisemamaalauksen merkittävimpiä edustajia Alankomaissa. == Elämä ja ura == Both opiskeli vuosina 1634–1637 Utrechtissa Gerrit van Honthorstin opastuksella. Opintojensa jälkeen Both matkusti Italiaan, jossa hän maalasi veljensä Andries Bothin, ranskalaisen Claude Lorrainin ja hollantilaisen Herman van Swaneveldtin kanssa. Matkalla takaisin Alankomaihin Bothin veli Andries hukkui kanaaliin Venetsiassa. Both maalasi usein yhteistyössä toisten maalarien kanssa, esimerkiksi veljensä kanssa siten, että Andries maalasi hänen maalaamiinsa taustoihin hahmoja.Gummeruksen uusi tietosanakirja, osa 1 vuodelta 1987, s. 206 Both maalasi teoksia myös esimerkiksi Claude Lorrainin, Nicholas Knüpflerin ja Cornelis van Poelenburchin kanssa. == Tyyli == Italiassa Both oli maalannut myös kuvaelmia päivittäisestä elämästä, mutta palattuaan Alankomaihin hän keskittyi maisemamaalauksiin. Both maalasi laajoja maisemia, joissa realistisen tarkasti kuvatut metsät kylpivät kultaisessa auringonvalossa. Maalaukset ovat realistisia, vaikka eivät kuvaakaan tiettyä paikkaa, vaan perustuivat Bothin Italiassa tekemiin luonnoksiin. Bothista tuli yksi maansa huomattavimmista maisemamaalareista, jonka maalauksia kopioivat ja jäljittelivät sekä hänen aikalaisensa että myöhemmät alankomaalaiset maisemamaalarit. == Teoksia == Tiedosto:Bal26151-Jan-Both.jpg|Italialainen maisema, matkailijat polulla, 1634–1652, Johnny Van Haeften Gallery, Lontoo Tiedosto:Both, Jan - An Italianate Landscape with Travelers on a Path - Museum of Fine Arts, Boston.jpg|Italialainen vuoristomaisema, lepäävät paimenet, 1634–1652, Centraal Museum, Utrecht. Tiedosto:Jan Both 003.jpg|Italialainen yömaisema, n. 1645, Museum Boijmans Van Beuningen, Rotterdam. Tiedosto:Both, Jan - A Mountain Path - Google Art Project.jpg|Polku vuorilla, 1645–1650, Dulwich Picture Gallery, Lontoo. Tiedosto:Italiaans landschap met de Ponte Molle Rijksmuseum SK-A-51.jpeg|Eteläinen maisema, ratsastajat ja härkävaunu, 1640–1652, Rijksmuseum Amsterdam, Amsterdam. == Lähteet == == Aiheesta muualla == * * * Luokka:Vuonna 1652 kuolleet Luokka:Alankomaalaiset taidemaalarit
Ylämaa (täsmennyssivu)

Ylämaa tarkoittaa seuraavia asioita: * Ylämaa, Suomen entinen kunta * Ylämaa, Lappeenrannan taajama ja kaupunginosa, em. kunnan kuntakeskus * Ylämaa, Muolaan kaakkoisosan kylien yhteisnimitys * Ylämaa, Skotlannin hallintoalue * Ylämaa, kulttuuris-maantieteellinen alue Skotlannin pohjoisosassa.
China Northern Airlinesin lento 6901

China Northern Airlinesin lento 6901 oli China Northern Airlinesin reittilento Pekingin kansainväliseltä lentoasemalta Ürümqin Diwopun kansainväliselle lentoasemalle. 13. marraskuuta 1993 lentoa operoinut McDonnell Douglas MD-82 syöksyi maahan lähestymisen aikana lentäjän virheen vuoksi. 102 lennolla olleesta 12 kuoli. == Onnettomuus == Loppulähestymisen aikana koneen autopilotti kytkeytyi automaattisesti pois päältä. Kapteeni kytki sen uudestaan päälle uskoen, että se on edelleen lähestymistilassa. Näin ei kuitenkaan ollut, vaan autopilotti kytkeytyi vajoamisnopeutta säätelevään tilaan, ja alkoi laskea konetta 800 jalkaa minuutissa. Miehistö ei huomannut tätä. Kun maanpinnan läheisyydestä kertova GPWS-järjestelmä alkoi varoittaa miehistöä, he eivät tienneet, mitä varoitus ”Pull up” tarkoitti. He jatkoivat lähestymistä korjaamatta vajoamisnopeuttaan, kunnes lentokone osui voimalinjoihin ja muuriin ja syöksyi maahan pellolle. Lennolla oli 92 matkustajaa ja kymmenen miehistön jäsentä. Matkustajista kahdeksan ja miehistön jäsenistä neljä kuoli maahansyöksyssä. == Lähteet == Luokka:Vuoden 1993 lento-onnettomuudet Luokka:Lento-onnettomuudet Kiinassa Luokka:Ürümqi
Hanne Aho

Hanne Maarika Aho (s. 15. elokuuta 1973) toimi Suomen Journalistiliiton puheenjohtajana 2015–2025. Hän seurasi tehtävässä kahdeksan vuotta tehtävää hoitanutta Arto Niemistä. Aho on valmistunut graafiseksi suunnittelijaksi vuonna 2001 ja työskenteli 2001–2014 graafikkona Suomen Kuvalehdessä. Hän on myös toiminut useissa järjestö- ja luottamustehtävissä, kuten Otavamedian pääluottamushenkilönä 2004–2012 ja Suomen Aikakauslehdentoimittajain Liiton puheenjohtajana 2011–2014. Aho toimi SDP:n edustajana Sipoon kunnanvaltuustossa vuosina 1993–2014. Puheenjohtajakaudellaan Journalistiliitossa hän toimi Julkisen sanan neuvoston kannatusyhdistyksen puheenjohtajana 2017–2018 sekä 2021–2022. Aho on ehdottanut media-alalle joustavampia työnteon malleja. Hän on myös pitänyt esillä mediatuen tarpeellisuutta Suomessa. == Lähteet == Luokka:Suomalaiset toimittajat Luokka:Suomen Sosialidemokraattisen Puolueen poliitikot Luokka:Sipoon kunnanvaltuutetut Luokka:Vuonna 1973 syntyneet Luokka:Elävät henkilöt
Risto Seppälä

Risto Juhani Seppälä (s. 20. syyskuuta 1943 Kouvola) on Metsäntutkimuslaitoksen emeritusprofessori erikoisalanaan metsäalan strategiset kysymykset. Seppälä kirjoitti ylioppilaaksi Kouvolan lyseossa 1962, valmistui Helsingin yliopistosta valtiotieteen kandidaatiksi 1967, valtiotieteen lisensiaatiksi 1969 ja väitteli valtiotieteen tohtoriksi Helsingin yliopistossa 1971. Kansainvälistä kokemusta hän hankki toimimalla tutkijana yhdysvaltalaisessa Kalifornian yliopistossa (Berkeley) 1971–1972. Työuransa Seppälä aloitti Metsäntutkimuslaitoksen matemaatikkona 1966–1972. Hän eteni saman laitoksen erikoistutkijaksi 1973 ja siirtyi Suomen Akatemian vanhemmaksi tutkijaksi vuosiksi 1974–1975. Seppälä palasi Metsäntutkimuslaitokseen professoriksi 1976 ja jäi virasta eläkkeelle 2011. Seppälä sai Suomen Akatemian tutkijaprofessuurin kolmivuotiskaudeksi 1986–1989 tutkimusaiheenaan Suomen metsäsektorin tulevaisuuden vaihtoehdot. Tutkijaprofessorikausi alkoi 1. syyskuuta 1986, mutta Seppälä erosi tehtävästä 1. lokakuuta 1986. Metsäntutkimuslaitoksessa hän hoiti myös tutkimusjohtajan tointa kahteen otteeseen 1987–1988 ja 1991–1994. Seppälä toimi myös Joensuussa päämajaansa pitävän Euroopan metsäinstituutin toiminnan käynnistäjänä 1991–1992 ja Metsäntutkimuslaitoksen tieteellisen neuvottelukunnan jäsenenä 1994–2000. Päätyönsä ohessa Seppälä on toiminut Helsingin yliopiston dosenttina vuodesta 1974, Jaakko Pöyry oy:n konsulttina 1979, puheenjohtajana Metsä 2000 -metsäteollisuusryhmässä 1983–1985, CSC - Tieteen tietotekniikan keskuksen tieteellisenä neuvonantajana 2007–2008 ja Metsämiesten Säätiön projektijohtajana 2013–2014. Vierailevana professorina Seppälä on ollut Hanoverissa Yhdysvalloissa sijaitsevassa Dartmouth Collegessa 1979–1980, Bradfordin yliopistossa 1980, Itävallassa sijaitsevassa International Institute for Applied Systems Analysis (IIASA) 1980–1982, Yhdysvaltain Seattlessa sijaitsevassa Washingtonin yliopistossa 1989 ja Kalifornian yliopistossa (Berkeley) 1990. Seppälällä on monien kotimaisten ja ulkomaisten järjestöjen ja yhteisöjen jäsenyyksiä ja puheenjohtajuuksia. Suomalaisen Tiedeakatemian jäseneksi Seppälä valittiin 2001. Moskovan valtionyliopisto myönsi 2001 hänelle metsätieteen kunniatohtorin arvon, Helsingin yliopisto maatalous- ja metsätieteiden kunniatohtorin arvon 2002 ja Kiinan metsäakatemia kunniaprofessorin arvon 2004. Seppälälle myönnettiin 1996 Suomen metsänhoitajaliiton Vuoden metsäteko -palkinto, Suomen Metsätieteellisen Seuran hopeinen Cajander-mitali 2009 ja Metsämiesten Säätiön hopeinen ansiomerkki 2010. ==Lähteet== Luokka:Akatemiaprofessorit Luokka:Suomalaiset professorit Luokka:Vuonna 1943 syntyneet Luokka:Elävät henkilöt
Pokkén Tournament

Pokkén Tournament () (saksassa nimellä Pokémon Tekken) on japanilaisille kolikkopelihalleihin ja Wii U:lle julkaistu taistelupeli. Peli on yhdistelmä Namco Bandain Tekken pelimekaniikkoja Nintendon Pokémon-hahmojen kanssa. Hahmot on lisensoitu The Pokémon Companylta. ==Pokkén Tournament DX== Pelistä tuli päivitetty käännös Nintendo Switchille syyskuussa 2017. == Lähteet == == Aiheesta muualla == * Luokka:Kolikkopelit Luokka:Wii U -pelit Luokka:Nintendo Switch -pelit Luokka:Vuoden 2015 videopelit Luokka:Vuoden 2016 videopelit Luokka: Vuoden 2017 videopelit Luokka:Pokémon-pelit
Palladiumjodidi

Palladiumjodidi (PdI2) on palladium- ja jodidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja palladiumin pitoisuuden määrittämiseen gravimetrisesti. ==Ominaisuudet== Palladiumjodidi on huoneenlämpötilassa mustaa kiteistä ainetta ja tämä on niin kutsuttu palladiumjodidin γ-muoto. Yhdiste on polymorfista ja sillä on myös kaksi muuta kidemuotoa, jotka ovat α-muoto ja β-muoto. Näistä punaista β-muotoa syntyy kuumennettaessa palladiumjodidin γ-muotoa alennetussa paineessa suljetussa putkessa laimean vetyjodidiliuoksen kanssa alle 600 °C:n lämpötilaan. Yli 600 °C:n lämpötilassa muodostuu mustaa α-muotoa. Palladiumjodidi on veteen liukenematonta, eikä se liukene orgaanisiinkaan liuottimiin metyyliasetaattia lukuun ottamatta. Ammoniakkiliuokset liuottavat yhdistettä ja palladiumjodidi liukenee myös natriumjodidia sisältäviin liuoksiin, jolloin muodostuu kompleksinen tetrajodopalladaatti(II)-ioni ([PdI4]2-). Yhdisteestä tunnetaan myös kidevedellinen monohydraatti (PdI2·H2O)Bartolo Gabriele & Giuseppe Salerno: Palladium(II) Iodide, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 17.3.2016 ==Valmistus ja käyttö== Palladiumjodidia voidaan valmistaa saostamalla lisäämällä natriumjodidia liukoisten palladiumsuolojen kuten palladiumkloridin tai palladiumperkloraatin vesiliuoksiin. Yhdistettä voidaan valmistaa myös kuumentamalla palladiumia alumiinijodidin kanssa. :PdCl2 \+ 2 NaI → PdI2 \+ 2 NaCl Palladiumjodidia voidaan käyttää katalyyttinä valmistettaessa uusia hiiliatomien välisiä sidoksia kytkentäreaktioilla ja myös uusia hiilen ja heteroatomien välisiä sidoksia muodostavien reaktioiden katalyyttinä. Aikaisemmin näytteen palladiumpitoisuus määritettiin gravimetrisesti saostamalla näytteen sisältämä palladium palladiumjodidina. ==Lähteet== Luokka:Jodidit Luokka:Palladiumyhdisteet
Nouhau Productions

Nouhau Productions on suomalainen tuotantoyhtiö, joka tekee MTV:lle muun muassa Huomenta Suomi- ja Studio55-ohjelmia. Sen tytäryhtiö Nouhau Professionals välittää vuokratyöntekijöitä MTV:lle.Pöllön sulkasato Journalisti. Viitattu 17.3.2016. Yhtiöiden toimitusjohtajat ovat MTV:n entinen Saksan-kirjeenvaihtaja Tapio Nurminen (Productions) ja hänen vaimonsa Virva Nurminen (Professionals).Nouhau – Yhteystiedot Helsingin käräjäoikeuden maaliskuussa 2016 antaman päätöksen mukaan Nouhaun työntekijöitä on toiminut MTV:n työnjohdon alaisuudessa.Alma, MTV ja Basso Media hävisivät oikeusjuttuja Journalisti. Viitattu 24.3.2016. ==Lähteet== ==Aiheesta muualla== *Nouhau.fi Luokka:Suomalaiset televisiotuotantoyhtiöt
Filippikos (sotapäällikkö)

Filippikos tai Philippikos (, . Eli 500-luvun lopulla ja 600-luvun alussa) oli itäroomalainen sotapäällikkö. Hänen vaimonsa oli keisari Maurikioksen sisar Gordia. Filippikos toimi keisarillisen kaartin (Excubitores) komentajana noin vuosina 582/584–603 ja vuonna 584 hänet nimitettiin valtakunnan itäisten joukkojen joukkojen ylipäälliköksi (magister militum per Orientem). Hän sai tehtäväkseen johtaa sotaa sassanidien Persiaa vastaan. Tässä virassa hän kukisti keväällä 586 Kardariganin johtaman persialaisarmeijan Solakhonin taistelussa. Filippikos kuitenkin sairastui pian tämän jälkeen ja hänet korvattiin Priscuksella.Martindale, s. 1022–1026 Filippikos nimitettiin uudestaan magister militumiksi vuonna 588 tai 589 sen jälkeen kun armeija oli kapinoinut Priscusta vastaan. Filippikos kuitenkin epäonnistui Martyropoliksen takaisinvaltaamisessa, jonka jälkeen hänet korvasi Comentiolus. Myöhemmin Maurikioksen valtakaudella ehkä syksyllä tai talvella 598 hänen kerrotaan tehneen onnistuneen sotaretken Traakiaan hyökänneitä bulgaareita tai avaareita vastaan. Hänet ehkä nimitettiin hetkellisesti Traakian magister militumiksi. Maurikioksen kerrotaan epäilleen vuonna 602 Filippikoksen uskollisuutta erään ennustuksen perusteella, jonka mukaan Maurikioksen seuraajan nimi tulisi alkamaan Φ-kirjaimella (Fii). Ennustus näytti tulleen toteen kun sotapäällikkö Fokas kaappasi vallan Maurikiokselta. Fokas epäili Filippikoksen uskollisuutta ja pakotti tämän luopumaan urastaan ja ryhtymään munkiksi. Vuonna 610 Fokas kuitenkin menetti vallan Herakleiokselle, joka lähetti vielä munkkina toimineen Filippikoksen neuvottelemaan Fokaksen veljen Comentioluksen kanssa. Tämä kuitenkin vangitsi Filippikoksen ja aikoi teloittaa hänet, mutta Comentiolus murhattiin ennen kuin teloitus ehdittiin toteuttaa. Herakleios nimitti Filippikoksen vuonna 612 jälleen magister militum per Orientemin virkaan ja hän otti osaa Itä-Rooman ja persialaisten väliseen sotaan. Filippikos kuitenkin kuoli pian vuoden 614 jälkeen, ja hänet haudattiin itse rakennuttamaansa kirkkoon Konstantinopoliin. == Lähteet == * === Viitteet === Luokka:Bysanttilaiset sotilaat Luokka:Syntymävuosi tuntematon Luokka:Kuolinvuosi tuntematon
Trent Sullivan

Trent Sullivan (s. 8. huhtikuuta 1993 Sydney, Uusi Etelä-Wales, Australia) on australialainen näyttelijä. Sullivan aloitti näyttelemisen nelivuotiaana, kun hän esiintyi draamakomediassa Me Myself I – Toinen kerta toden sanoo (1999). Hänen tunnetuin roolinsa on nuortensarjassa H2O, jossa hän esitti sarjan päähenkilön Emman pikkuveljeä Elliot Gilbertia vuosina 2006–2008. == Filmografiaa == * Me Myself I – Toinen kerta toden sanoo (1999) – Rupert * The Condemned (2007) – Michael == Aiheesta muualla == * Luokka:Australialaiset näyttelijät Luokka:Lapsinäyttelijät Luokka:Vuonna 1993 syntyneet Luokka:Elävät henkilöt
Monnaario

Monnaario on rap-artisti Joniveljen 4. tammikuuta 2016 digitaalisesti Bandcamp-sivustolla julkaisema albumi. Alun perin albumi valmistui jo vuonna 2006. ==Kappaleet== # Gettin' Sum Started! # MONs World # Vihellä Tämä (Välisoitto) # Kato, Poika On Ruma # And Gettin' Over It # Väistä. # On It! # Nightvisions # Stimulate # Havin' A Blast! # MONnittarille # Earth Song # C'MON # Tommy The MONkey Gets Wild # Whoops (Jaised) # Pakoon Ikkunasta # Did You Try? # Oh Daddy! # Stars Tonite # Someway Somehow # The Smile (Välisoitto) # Passing Out.. == Aiheesta muualla == * Joniveljen Bandcamp-sivu * Joniveli kertoo taustatietoja Luokka:Vuoden 2016 albumit Luokka:Joniveljen albumit Luokka:Joniveljen tuottamat albumit
Eeva Sederholm

Eeva Sederholm on suomalainen toimittaja. Sederholm oli Etelä-Karjalan maakuntalehden Etelä-Saimaan vastaava päätoimittaja huhtikuusta 2016 kesään 2022, jolloin hän siirtyi A-lehtien sisältöpäälliköksi.Mari Pajari, Etelä- Saimaan päätoimittaja vaihtuu – Eeva Sederholm siirtyy uusiin tehtäviin aikakauslehtien pariin, Etelä-Saimaa 26.1.2022, viitattu 9.7.2022 Sederholm työskenteli Etelä-Saimaassa vuodesta 1998 alkaen harjoittelijana ja kesätoimittajana ja välivaiheiden jälkeen syksystä 2004 vakituisena. Hän toimi myös lehden uutispäällikkönä ja toimituksen päällikkönä. Hänestä tuli lehden vastaava päätoimittaja Pekka Lakan siirtyessä lehteä julkaisevan Kaakon Viestinnän sisältöjohtaksi. Sederholm on työskennellyt toimittajana myös Suomen Tietotoimistossa ja Iltalehdessä. Sederholm on koulutukseltaan filosofian maisteri. == Lähteet == Luokka:Suomalaiset päätoimittajat Luokka:Syntymävuosi puuttuu Luokka:Elävät henkilöt
Mamut Saine

Mamut Saine (s. 31. joulukuuta 1993) on gambialainen jalkapalloilija. Pelipaikaltaan molempijalkainen Saine on keskikenttäpelaaja. Saine siirtyi vuonna 2012 kotimaastaan tunisialaiseen CA Bizertiniin, jota hän edusti vuodet 2012–2014. Vuonna 2014 hän kävi lainalla toisessa tunisialaisseurassa ES Métlaouissa. Elokuussa 2014 Saine siirtyi kreikkalaiseen AS Fokikosiin, josta matka jatkui tammikuussa 2015 toiseen kreikkalaisseuraan Anagennisi Karditsaan, jonka paidassa Saine esiintyi 18 ottelussa.http://us.soccerway.com/players/mamut-saine/246642/ Elokuussa 2015 Saine siirtyi niin ikään kreikkalaiseen AO Chaniaan. Maaliskuussa 2016 Saine teki loppukauden kattavan sopimuksen Suomen Veikkausliigan Rovaniemen Palloseuran kanssa.http://www.rops.fi/edustusjoukkueen-uutiset/4227-mamut- saine-ja-rops-loppukauden-mittaiseen-sopimukseen# Saine on pelannut Gambian alle 20-vuotiaiden maajoukkueessa ja ollut vaihtopelaajana myös maan A-maajoukkueessa. == Lähteet == Luokka:Gambialaiset jalkapalloilijat Luokka:Vuonna 1993 syntyneet Luokka:Elävät henkilöt
Lina Heydrich

Lina Mathilde Heydrich, o.s. von Osten, toisessa avioliitossa Lina Manninen (14. kesäkuuta 1911 Fehmarn – 14. elokuuta 1985 Fehmarn) oli naimisissa Reinhard Heydrich kanssa, josta tuli aikanaan Obergruppenführer, Reichssicherheitshauptamtin (RSHA) johtaja ja Bööhmin ja Määrin valtakunnanprotektorin sijainen. == Elämä == === Alkuperä === Lina von Osten oli tanskalaista alkuperää olevan köyhtyneen saksalaisen aatelisen tytär. Hän liittyi 19-vuotiaana Saksan kansallissosialistiseen työväenpuolueeseen jäsennumerolla 1.201.380. Von Osten kävi Oldenburgissa keskikoulua, jonka hän päätti 1927. Seuraavana hän vuonna aloitti ammattikoulunopettajanopinnot Kielissä tyttöjen ammattikoulussa.Robert Gerwarth: Reinhard Heydrich. Biographie. Siedler, München 2011, s. 60. === Äärioikeistolainen tausta === Heydrich oli jo nuorena "vakaumuksellinen kansallissosialisti ja kiihkeä antisemitisti".Abstoßend ist vor allem seine antrainierte Kälte. Hänen perheensäkin oli äärioikeistolainen,Literaturportal Bayern viitattu 20.10.2017 hänen veljensä Hans liittyi vuonna 1928 SA:han.Stephan D. Yada-Mc Neal: 88 Seelen oder die Kinder von Lidice, s. 145 viitattu 20.10.2017 (Archive.org) === Avioliitto Reinhard Heydrichin kanssa === Von Osten tutustui Reinhard Heydrichiin joulukuussa 1930. He kihlautuivat kahden viikon kuluttua siitä, kun Heydrich oli pyytänyt von Ostenin isältä tämän kättä.Robert Gerwarth, Reinhard Heydrich. Biographie. Siedler, München 2011, s. 61. Morsiamensa – ja tämän äärimmäisen kansallismielisen perheen – vaikutuksesta alkuun poliittisesti välipitämätön Heydrich läheni kansallissosialismia, ja Lina Heydrich oli painostanut tulevaa miestään menemään Müncheniin oikeastaan jo peruutettuun haastatteluun Heinrich Himmlerin kanssa, jolloin ura kääntyi jyrkkään nousuun.Robert Gerwarth: Reinhard Heydrich. Biographie. Siedler, München 2011, S. 62. 26\. joulukuuta 1931 – hänen miehensä oli tuolloin jo kansallissosialisti ja työskenteli Himmlerille – pidettiin Großenbrodessa luterilaisen tunnustuksen mukaiset häät, ja tilaisuudessa laulettiin Horst- Wesseliä.Robert Gerwarth: Reinhard Heydrich. Biographie. Siedler, München 2011, S. 79. Pariskunnalle syntyi neljä lasta, kaksi poikaa (Klaus, s. 17. kesäkuuta 1933, kuoli 24. lokakuuta 1943 liikenneonnettomuudessa, Heider, s. 23. joulukuuta 1934)Heydrich-Sohn will Ex-Familiensitz renovieren. ja kaksi tytärtä (oopperalaulajaksi kouluttautunut (SilkeSilke Heydrich, Der Spiegel, 27. Juni 1962 . Reinhard Heydrich kuoli pommiattentaatin seurauksiin.Rikard Drakenlordh, Toisen maailmansodan avainhenkilöt. Suomentanut Petri Kortesuo. ISBN 951-23-4674-5 Hämeenlinna: Karisto 2005. s. 18, 70–71. === Avioliitto Mauno Mannisen kanssa === Lomaillessaan Suomessa Lina Heydrich tutustui Intimiteatterin johtajaan Mauno Manniseen, ja he avioituivat. Se ei ollut Heydrichille suurta rakkautta vaan lähinnä keino vaihtaa sukunimeä. Avioliitto päättyi muutaman vuoden kuluttua. == Teokset == * == Kirjallisuutta == Lina Heydrich on Terhi Rannelan romaanin Frau (2016) aiheena. ==Lähteet== Luokka:Saksalaiset henkilöt Luokka:Kuuluisien henkilöiden puolisot Luokka:Vuonna 1911 syntyneet Luokka:Vuonna 1985 kuolleet
Jacksonville Sharks

Jacksonville Sharks on yhdysvaltalainen Floridan Jacksonvillestä lähtöisin oleva arena football -seura, joka pelaa National Arena Leaguessa. Joukkue pelaa kotiottelunsa Floridan Jacksonvillessä Jacksonville Veterans Memorial Arenalla. == Lähteet == Luokka:Yhdysvaltalaiset amerikkalaisen jalkapallon seurat Luokka:Floridan urheilu Luokka:Jacksonville (Florida)
Castrosua City Versus

pienoiskuva|Castrosua City Versus Irisbus-alustalla. City Versus on Castrosuan valmistama matala kaupunkilinja-auto. Se tuli markkinoille vuonna 2004, jolloin se korvasi vanhan CS40 City II -mallin. Alustavaihtoehtoina olivat Irisbus-Iveco, MAN, Scania ja harvinaisempi Volvo. Malleja sai sekä maakaasuautona että biodieselinä. Myös eri kokoisia autoja oli tarjolla, minibussi (9–10 metriä), perusmalli (12 metriä) ja nivellinja-auto (18 metriä). Mallin valmistus päättyi vuonna 2014, jolloin esiteltiin uusi New City. Luokka:Castrosua
Vest Buss

Vest Buss on norjalainen linja-autojen jälleenmyyjä ja entinen korivalmistaja. Se on Iveco Busin virallinen maahantuoja Norjassa ja Ruotsissa. == Mallit == * Vest Ambassadør * Vest Liner * Vest V10/V25 * Vest V10LE/V25LE * Vest Contrast * Vest Center * Vest Horisont Luokka:Linja-autonvalmistajat
Lassilan linnavuori

Lassilan linnavuori on linnavuori, joka sijaitsee Ruokolahdella Latvajärven rannalla lähellä nykyistä Venäjän rajaa. Lassilantie, jonka varrella linnavuori sijaitsee, poikkeaa Niskapietilän museotieltä, joka on osa historiallisesti tärkeää Savonlinna–Viipuri-maantietä. Linnavuori on tunnettu myös luolasta, joka muodostaa vuoren halki kulkevan käytävän. Luolan suu sijaitsee linnavuoren kupeessa, korkeassa pystysuorassa graniittikalliossa. Perimätiedon mukaan isovihan aikana vuoren onkaloissa oli ollut piilossa 40 kyläläistä. Aseistetut vartiomiehet olivat valvoneet luolan molempia suuaukkoja. Kun venäläiset eivät saaneet suomalaisia ajettua ulos luolista, he olivat kaataneet kallionrakosista kiehuvaa vettä luolassa olevien päälle. Keino ei ollut kuitenkaan tepsinyt, sillä kylmä kallio jäähdytti veden ennen kuin se satoi luolassa olevien niskaan. ==Lähteet== == Aiheesta muualla == * Etelä-Karjalan retkikohteet, Lassilan linnavuori Luokka:Suomen muinaislinnat Luokka:Ruokolahti Luokka:Etelä-Karjalan historia
Finn Jones

Finn Jones on brittiläinen näyttelijä, joka tunnetaan Loras Tyrellin roolista televisiosarjassa Game of Thrones sekä Rautanyrkin roolista Marvel Cinematic Universeen sijoittuvissa Netflix-sarjoissa Iron Fist ja The Defenders. == Filmografia == Elokuvat Elokuvat Elokuvat Elokuvat Elokuvat Vuosi Nimi Rooli 2012 Wrong Turn 5: Bloodlines Teddy 2014 Sleeping Beauty Barrow The Last Showing Martin Televisiosarjat Televisiosarjat Televisiosarjat Televisiosarjat Televisiosarjat Vuosi Nimi Rooli Huomautus 2009 Hollyoaks Later Jamie 5 jaksoa 2010 The Sarah Jane Adventures Santiago Jones 2 jaksoa 2010 The Bill Mark Kennedy 2 jaksoa 2010 Hollyoaks Jamie 9 jaksoa 2010–2011 Doctors Tristan Bentley / Tim Hebdon 2 jaksoa 2011–2016 Game of Thrones Ser Loras Tyrell 20 jaksoa 2015 Life in Squares Julian Bell 3 jaksoa 2017–2018 Iron Fist Daniel ”Danny” Rand / Rautanyrkki 23 jaksoa 2017 The Defenders Daniel ”Danny” Rand / Rautanyrkki 8 jaksoa 2018 Luke Cage Daniel ”Danny” Rand / Rautanyrkki Jakso ”The Main Ingredient” == Lähteet == == Aiheesta muualla == * Finn Jonesin verkkosivut * Luokka:Brittiläiset näyttelijät Luokka:Elävät henkilöt
...det här är mitt liv...

...det här är mitt liv... on ruotsalaisen blueskitaristi-laulajan Rolf Wikströmin yhdestoista albumi, joka julkaistiin vuonna 1986 levymerkillä MNW . == Kappaleet == Kaikki kappaleet kirjoittanut Rolf Wikström, ellei toisin mainita. === CD-versio === # # # # # # # # # # # # # # # === LP-versio === ==== A-puoli ==== # # # # # === B-puoli === # * # # # == Kokoonpano == * Rolf Wikström – kitara, laulu * Pelle Piano – klavikordi * Hannes Rästam – basso * Ali Lundbohm – rummut * Lotten Andersson – kuoro * Ebba Forsberg – kuoro * Eva Hillered – kuoro * Micke Högdahl – tenorisaksofoni * Björn Johansson – baritoni-, tenorisaksofoni * Lars Lindgren – trumpetti == Aiheesta muualla == * ...det här är mitt liv... discogs.com -sivustolla Luokka:Vuoden 1988 albumit Luokka:Rolf Wikströmin albumit
Yos Sudarso

Yos Sudarso on Indonesiaan kuuluva saari Papuan provinssissa Uuden-Guinean saaren länsipuolella. Vain kapea kanava erottaa saaren Uudesta-Guineasta. Saari on nimetty indonesialaisen amiraali Yos Sudarson mukaan. Luokka:Indonesian saaret
Pekka Vahvanen

Pekka Vahvanen (s. 1983 Lappeenranta) on suomalainen vapaa toimittaja ja kirjailija. Hän toimi vuosina 2016–2017 ja 2019–2020 Ylen ajankohtaisohjelma Perjantain juontajana. Vahvanen on valmistunut filosofian maisteriksi Jyväskylän yliopistosta vuonna 2010 pääaineena yleinen historia. Hän suoritti harjoittelun Suomen suurlähetystöissä Washingtonissa ja Haagissa. Vahvanen on aikaisemmin työskennellyt kesätoimittajana Keskisuomalaisessa 2010 ja myöhemmin Helsingin Sanomissa, Sunnuntaisuomalaisessa, MTV3:ssa ja Etelä- Saimaassa. Vahvanen on lisäksi ideoinut ja järjestänyt Suuri väittelyilta -tapahtumia Helsingissä ja Jyväskylässä sekä juontanut ISTV:n vaaliväittelyitä. == Yksityiselämä == Vahvanen on syntynyt Lappeenrannassa, asunut lapsena Kotkassa ja Savitaipaleella, jossa hän kävi peruskoulun ja lukion. Sittemmin hän on muuttanut Helsinkiin. Hän on luddiitti eli suhtautuu vastahakoisesti moderniin teknologiaan. Hän on kiinnostunut Yhdysvaltain ulkopolitiikan historiasta. Vahvasesta ”elämä kokonaisuutena olisi parempaa”, jos tietokonetta ei olisi keksitty. Hän toistaa Karl Polanyin varoituksia ”kapitalismin saatanallisesta myllystä”. == Teokset == * == Lähteet == ==Aiheesta muualla== * Pekka Vahvasen verkkosivut Luokka:Suomalaiset kirjailijat Luokka:Vuonna 1983 syntyneet Luokka:Ylen toimittajat Luokka:Elävät henkilöt
Chimediin Saikhanbileg

Chimediin Saikhanbileg (; s. 17. helmikuuta 1969) on mongolialainen poliitikko. Hän toimi Mongolian pääministerinä vuosina 2014–2016. Demokraattista puoluetta edustava Saikhanbileg nimitettiin pääministeriksi edellisen pääministerin saaman epäluottamuslauseen ja väliaikaisen toimitusministerin jälkeen. == Elämä ja ura == Saikhanbileg syntyi vuonna 1969 Mongolian Dornodissa.Saikhanbileg Elected Prime Minister, Mongolia Focus. Viitattu 17.3.2016. Hän opiskeli Mongolian kansallisessa yliopistossa, Moskovan valtionyliopistossa sekä Yhdysvalloissa George Washingtonin yliopistossa.President Introduced the Nominee for the Prime Minister to the Parliament|, Mongolian presidentin kanslia 21.11.2014. Viitattu 17.3.2016. Ennen poliittista uraansa hän toimi lakimiehenä. Saikhanbileg toimi Mongolian Nuorisoliiton puheenjohtajana 1997–2002 ja ryhtyi sitten demokraattipuolueen poliitikoksi. Vuosina 2008–2012 hän toimi puolueen parlamenttiryhmän puheenjohtajana. ja sitten maan opetusministerinä, kunnes hänet nimitettiin pääministeriksi 21. marraskuuta 2014 edeltäjänsä Norovyn Altankhuyagin saatua epäluottamuslauseen.Edwards, Terrence & Stanway, David: Saikhanbileg appointed as new Mongolian prime minister , Reuters 21.11.2014Viitattu 17.3.2016.Struggling Mongolia picks new premier, Deutsche Welle 21.11.2014. Viitattu 17.3.2016. Kesäkuun lopulla 2016 oppositio voitti parlamenttivaaleissa, ja Saikhanbileg joutui väistymään pääministerin tehtävästä. Hänen seuraajakseen valittiin Jargaltulgyn Erdenebat. == Lähteet == Luokka:Vuonna 1969 syntyneet Luokka:Elävät henkilöt Luokka:Mongolian pääministerit Luokka:Opetusministerit
Yhdysvaltain demokraattisen puolueen esivaalit 2016

Yhdysvaltain demokraattisen puolueen esivaalit 2016 alkoivat 1. helmikuuta ja päättyivät 14. kesäkuuta 2016. Ne järjestettiin kaikissa Yhdysvaltain osavaltioissa sekä merentakaisilla alueilla. Esivaaleissa valittiin edustajat heinäkuussa 2016 pidettyyn Yhdysvaltain demokraattisen puolueen puoluekokoukseen, joka valitsi puolueen presidenttiehdokkaan vuoden 2016 presidentinvaaleihin. Kaksi kautta istunut presidentti Barack Obama ei voinut asettua ehdolle. Demokraattien puoluekokous (DNC) asetti Hillary Clintonin presidenttiehdokkaakseen ja Virginian senaattori Tim Kainen varapresidenttiehdokkaakseen virallisesti 26. heinäkuuta 2016. Republikaanien ehdokas Donald Trump voitti Clintonin presidentinvaaleissa 8. marraskuuta 2016. == Ehdokkaat == * Hillary Clinton, ulkoministeri 2009–2013 * Bernie Sanders, Vermontin senaattori ====Luopuneet==== * Lincoln Chafee, Rhode Islandin entinen kuvernööri * Martin O’Malley, Marylandin entinen kuvernööri * Jim Webb, Virginian entinen senaattori == Lähteet == Esivaalit 2016 Demokraattien esivaalit
Yhdysvaltain republikaanisen puolueen esivaalit 2016

Yhdysvaltain republikaanisen puolueen esivaalit 2016 alkoivat 1. helmikuuta ja päättyivät 7. kesäkuuta 2016. Ne järjestettiin kaikissa Yhdysvaltain osavaltioissa sekä merentakaisilla alueilla. Esivaaleissa valittiin edustajat heinäkuussa 2016 pidettyyn Yhdysvaltain republikaanisen puolueen puoluekokoukseen, joka valitsi puolueen presidenttiehdokkaan vuoden 2016 presidentinvaaleihin. Newyorkilainen yrittäjä ja televisiopersoona Donald Trump voitti puolueen esivaalit ja hänet valittiin sen ehdokkaaksi. Trump valitsi varapresidenttiehdokkaakseen Indianan kuvernööri Mike Pencen ja voitti demokraattisen puolueen ehdokkaan Hillary Clintonin ja tämän varapresidenttiehdokkaan Tim Kainen presidentinvaaleissa 8. marraskuuta 2016. == Ehdokkaat == *Donald Trump, miljardööri, yrittäjä === Luopuneet === *Jeb Bush, Floridan entinen kuvernööri *Ben Carson, neurokirurgi *Chris Christie, New Jerseyn kuvernööri *Ted Cruz, Texasin senaattori *Carly Fiorina, Hewlett- Packardin entinen toimitusjohtaja *Lindsey Graham, Etelä-Carolinan senaattori *Jim Gilmore, Virginian entinen kuvernööri *Mike Huckabee, Arkansasin entinen kuvernööri *Bobby Jindal, Louisianan kuvernööri *John Kasich, Ohion kuvernööri *Rand Paul, Kentuckyn senaattori *Rick Perry, Teksasin entinen kuvernööri *Marco Rubio, Floridan senaattori *Rick Santorum, Pennsylvanian entinen senaattori *Scott Walker, Wisconsinin kuvernööri == Lähteet == Republikaanien esivaalit
Hainanin tiibetiläisten autonominen prefektuuri

Hainanin tiibetiläisten autonominen prefektuuri (, Colho Poirig Ranggyong Kü, ) on tiibetiläisille varattu autonominen prefektuuri Kiinan Qinghain maakunnan itäosassa. Prefektuurin pinta-ala on 43 377 neliökilometriä ja väkiluku 441 691 (2010). Prefektuurin päähallintopaikka sijaitsee Gonghen piirikunnassa, jonka keskusta sijaitsee linnuntietä noin 110 kilometriä maakunnan pääkaupunki Xiningistä länsilounaaseen. Prefektuurin nimi viittaa siihen, että se sijaitsee Qinghaijärven eteläpuolella (hǎi: lyhenne Qinghaijärvestä; nán: etelä). == Hallinnollinen jako == Piirikuntatasolla autonominen prefektuuri jaetaan viiteen piirikuntaan (numerointi kuten oheisessa kuvassa): ; Piirikunnat (5) * 1. Gonghe (, Gêrqên Zong, ) * 2. Tongde (, Pa Zong, ) * 3. Guide (, Triga Zong, ) * 4. Xinghai (, Zhag'gar Zong, ) * 5. Guinan (, Mang Zong, ) == Väestö == Vuonna 2010 väestölaskennassa Hainanin prefektuurissa asui 441 691 henkilöä, josta oli 292 888 tiibetiläistä (66,13%), 109 694 han- kiinalaista (24,84%), 30 203 hui-kiinalaista (6,84%), 3 991 monguoria (0,90%), 3 096 mongolia (0,70%), 1 040 salaaria (0,24%) ja 777 muuta vähemistöedustajaa (0,17%). == Galleria == Kuva:Chorten for Panchen, Chabcha.jpg|Stupa 10. panchen-lamalle Gonghen piirikunnassa. Kuva:Gonghe, Hainan, Qinghai, China - panoramio.jpg|Maisemaa Gonghen piirikunnassa. Kuva:黑马河-茶卡盐湖途中 - panoramio.jpg|Maisemaa Gonghen piirikunnassa. Kuva:Guide old walls.jpg|Vanha kaupunginmuuri Guiden piirikunnassa. == Lähteet == == Aiheesta muualla == * Hainan Travel Guide (travelchinaguide.com) Luokka:Qinghain prefektuurit Luokka:Kiinan autonomiset prefektuurit Luokka:Tiibetiläiset
Shazahn Padamsee

Shazahn Padamsee (s. 18. lokakuuta 1987) on intialainen elokuva- ja teatterinäyttelijä, joka on työskennellyt myös mallina. Hän on näyttelijä Alyque Padamseen ja Sharon Prabhakarin tytär. Näyteltyään ensin teatterissa Padamsee teki elokuvadebyyttinsä hindinkielisessä draamakomediassa Rocket Singh: Salesman of the Year vuonna 2009. Seuraavana vuonna hän näytteli kahdessa eteläintialaisessa elokuvassa; tamilinkielisessä romanttisessa musikaalissa Kanimozhi ja telugunkielisessä romanttisessa draamassa Orange. Hänen seuraavat elokuvansa olivat hindinkieliset komediat Dil Toh Baccha Hai Ji ja Housefull 2, jotka olivat kaupallisia menestyksiä. == Filmografia == Vuosi Elokuva Rooli Kieli 2009 Rocket Singh: Salesman of the Year Sherena Hindi 2010 Kanimozhi Anu Tamili 2010 Orange Rooba Telugu 2011 Dil Toh Baccha Hai Ji June Pinto Hindi 2012 Housefull 2 Parul Patel Hindi 2013 Masala Meenakshi Telugu 2015 Solid Patels Hetal Joshi Hindi == Lähteet == == Aiheesta muualla == * Luokka:Intialaiset näyttelijät Luokka:Intialaiset mallit Luokka:Vuonna 1987 syntyneet Luokka:Elävät henkilöt
BAIC Group

BAIC Group (BAIC, täydellisemmin Beijing Automotive Industry Holding Company Limited, , pinyun: Běijīng qìchēgōngyè jìnchūkǒu gōngsī; myös muodossa Beijing Automotive Industry Group Co., Ltd.) on vuonna 1958 perustettu kiinalainen autoteollisuuskonserni. Vuonna 2014 se myi 2,4 miljoonaa ajoneuvoa ja oli tuolloin Kiinan viidenneksi suurin autonvalmistaja. Vuoden 2015 myynniksi yhtiö kertoi 2,49 miljoonaa autoa ja operatiiviseksi liikevaihdoksi 345,22 miljardia CNY (kasvua noin 10 %). Konsernilla on noin 130 000 työntekijää, toisen lähteen mukaan töissä oli 108 000 henkeä (2014). BAIC-autokonserni on kiinalainen valtionyhtiö, vaikka joitain konsernin tytäryhtiöitä noteerataan pörssissä. Vuonna 2015 yhtiö sijoittui sijalle 207 Fortune-talouslehden maailmanlaajuisella Fortune Global 500 -suuryrityslistalla. BAIC Groupin tytäryhtiö BAIC Motor ylsi puolestaan Forbes-talouslehden vuoden 2015 maailman suurimpien pörssiyritysten listalla sijalle 867. ==Historiaa== Autokonserni sai alkunsa vuonna 1958. Vuonna 1983 solmittiin yhteistyösopimus amerikkalaisten Jeep-maastoautojen valmistamisesta Kiinassa. ... ==Automerkkejä== BAIC Group tekee valmistusyhteistyötä muun muassa saksalaisen Daimler AG:n (Mercedes-Benz automerkki) ja eteläkorealaisen Hyundai Motor Companyn kanssa (Hyundai). BAIC-konsernilla on yhteistyötä myös japanilaisen Suzuki Motor Corporationin kanssa (Changhe, Changhe Suzuki ja Suzuki -automerkit), ja lisäksi on yhteisyritys nimeltään BFDA.Joint Venture baicgroup.com.cn, BAIC Groupin ja sen yhteisyritysten nykyisiä tai viimeaikaisia automerkkejä ovat: BAIC, BAW, Beiqi, Changhe, Changhe-Suzuki, Foton, Huansu, Hyundai, Jeep, Mercedes-Benz, Suzuki ja Weiwang. ==Kuvia== BAW Yusheng 007 01 China 2014-04-16.jpg|BAW (Beijing Automobile Works) Yusheng (2014). Beijing BJ2022LC Warrior.jpg|BAW Warrior (BJ2022LC, 2011). LieYing ZhanQi BJ2023CHD5 front quarter view.jpg| BAW Beijing BJ2023 (2010). BLAC Isuzu truck.jpg| BLAC (Beijing Light Automobile Company) BJ1030/1040-sarjan kuorma-auto (aiempi malli Isuzun pohjalta). Changhe Freedom China 2015-04-06.jpg|Changhe Freedom (2015). Amur-633201.JPG|Foton Amur -kuorma-auto (2008). Huansu S3 01 China 2015-04-06.jpg|Huansu S3 (2015). Hyundai Elantra Yuedong facelift 01 China 2012-06-02.jpg|Hyundai Elantra Yuedong (2012). Beijing Jeep 2500 Cherokee 01 China 2012-04-14.jpg|Kiinalaivalmistajan Jeep Cherokee 2500 (2012). Mercedes-Benz E-Class V212 China 2012-04-15.jpg|Kiinalaisvalmisteinen E-sarjan mersu (V212, 2012). Senova D70 01 China 2014-04-29.jpg|Senova D70 (2014). Weiwang M20 01 China 2015-04-06.jpg|Weiwang M20 (2015). == Lähteet == ==Aiheesta muualla== *Plants (BAIC Groupin autotehtaat kartalla) (baicgroup.com.cn) *Group Structure (konsernin toimialat ja yhtiörakenteesta) (baicgroup.com.cn) *Showroom: Passenger Cars (autotehtailta BAIC Motor, Changhe, BAW, BAIC Yinxiang) (baicgroup.com.cn) *Showroom: Commercial Vehicles (autotehtailta BAW, Foton) (baicgroup.com.cn) *Showroom: EV (sähköautoja autotehtailta BJEV) (baicgroup.com.cn) Luokka:Kiinalaiset valtionyhtiöt Luokka:Autonvalmistajat Luokka:Kiinan autoteollisuus Luokka:Peking
Jevgeni Gabritševski

Jevgeni Georgijevitš Gabritševski (ven. Евгений Георгиевич Габричевский, 1893 Moskova, Venäjä – 5. huhtikuuta 1979 München, Länsi-Saksa) oli venäläinen mikrobiologi, taidemaalari ja piirtäjä. == Lapsuus == Gabritševskin isä Georgi Norbertovitš Gabritševski oli tunnettu mikrobiologi, Aleksandr-veli taas oli taideasiantuntija ja filosofi. Lapsena Gabritševski sai maalaus- ja kuvanveisto-opetusta tunnetuilta venäläisiltä taiteilijoilta, Aleksei Korinilta, Sergei Volnuhinilta ja Sergei Konjonkovilta. == Mikrobiologina == Gabritševski aloitti biologian opinnot, ja työskenteli valmistuttuaan Moskovan yliopistossa Aleksei Severtsovin alaisena. Vuonna 1924 hän lähti Yhdysvaltoihin töihin saatuaan kansainvälisen stipendin ja koulutusministeriön luvan. Gabritševski työskenteli genetiikan uranuurtaja Thomas Hunt Morganin kanssa Columbian yliopistossa. Työkomennusta pidennettiin kaksi kertaa, mutta sen loputtua Gabritševits ei palannut Neuvostoliittoon, vaan muutti Ranskaan, jossa sai töitä Louis Pasteur -instituutissa Pariisissa. Urallaan Gabritševski erikoistui perinnöllisyyteen ja tutki esimerkiksi banaanikärpästen mutaatioita ja kukkakärpäsiin kuuluvien kimalaisvieraiden värien periytymistä. Hän totesi periytymisen noudattavan Mendelin lakia. Gabritševski sairastui skitsofreniaan. Biologin ura päättyi sairastumisen takia vuonna 1930, ja seuraavana vuonna hän muutti pysyvästi asumaan mielisairaalaan Münchenin lähelle. Toisen maailmansodan aikaan natsit murhasivat Hitlerin käskystä mielisairaita, joten Gabritševskin pikkuveli Juri salakuljetti hänet ulos sairaalasta ja piilotti Münchenissä sijaitsevan kotinsa kellariin. == Taidemaalarina ja -graafikkona == Biologin uran päätyttyä Gabritševski alkoi sairaalassa asuessaan taiteilijaksi. Hän maalasi ja piirsi vesiväreillä, peiteväreillä ja musteväreillä fantasiamaisia ja puoliabstrakteja näynomaisia sommitelmia. Hänen töitään ovat esimerkiksi Avaruus (Космос), Maailmankaikkeus (Мирозданье), Valkoiset lohikäärmeet (Белые драконы), Fantasiamaalaus hahmoineen (Фантастический пейзаж с фигурами) ja Ilmestys (Видение). Fantasia- aiheiden lisäksi hän piirsi myös esimerkiksi hyönteisiä. Vuonna 1960 art brut -taidesuunnan perustanut Jean Dubuffet ja kaksi muuta taidekeräilijää ostivat lähes koko Gabritševskin tuotannon. He järjestivät töistä ensimmäisen näyttelyn Ranskan Alpes-Maritimesissa sijaitsevassa Vansissa. Myöhemmin töitä on ollut esillä esimerkiksi Frankfurt am Mainissa, New Yorkissa ja Lausannessa. Juhlavuonna 1993, jolloin Gabritševskin syntymästä tuli kuluneeksi 100 vuotta, työt olivat esillä Tretjakovin galleriassa Moskovassa. == Lähteet == Luokka:Neuvostoliittolaiset tieteilijät Luokka:Venäläiset taidemaalarit Luokka:Venäläiset mikrobiologit Luokka:Vuonna 1893 syntyneet Luokka:Vuonna 1979 kuolleet Luokka:Holokaustista selviytyneet
Haibein tiibetiläisten autonominen prefektuuri

Haibein tiibetiläisten autonominen prefektuuri (, Cojang Poirig Ranggyong Kü, ) on tiibetiläisille varattu autonominen prefektuuri Kiinan Qinghain maakunnan koillisosassa. Prefektuurin pinta-ala on 33 350 neliökilometriä ja väkiluku 273 304 (2010). Prefektuurin päähallintopaikka sijaitsee Haiyanin piirikunnassa, linnuntietä noin 90 kilometriä maakunnan pääkaupunki Xiningistä luoteeseen. Prefektuurin nimi viittaa siihen, että se sijaitsee Qinghaijärven pohjoispuolella (hǎi: lyhenne Qinghaijärvestä; běi: pohjoinen). == Hallinnollinen jako == Piirikuntatasolla autonominen prefektuuri jaetaan kolmeen piirikuntaan ja yhteen autonomiseen piirikuntaan (numerointi kuten oheisessa kuvassa): ; Piirikunnat (3) * 1. Haiyan (, Ha'êyan Zong, ) * 2. Qilian (, Qilên Zong, ) * 3. Gangca (, Gangca Zong, ) ; Autonominen piirikunta (1) * 4. Menyuanin hui-kansan autonominen piirikunta (, Mongyoin Hu'êrig Ranggyong Zong, ) == Väestö == Vuoden 2013 lopussa Haibein prefektuurissa asui 292 617 henkilöä, josta oli 98 455 han-kiinalaista (33,65%), 95 083 hui- kiinalaista (32,49%), 72 766 tiibetiläistä (24,87%), 15 560 mongolia (5,32%), 8 958 monguoria (3,06%) ja 1 795 muuta vähemistöedustajaa (0,61%). == Galleria == Kuva:Haiyan, Haibei, Qinghai, China - panoramio - neverdance (16).jpg|Maisemaa Haiyanin piirikunnassa. Kuva:Qilian1.jpg|Qilianvuoristo Qilianin piirikunnassa. Kuva:Menyuan Railway Station.jpg|Menyuanin rautatieasema (Suurnopeusjuna-asema) == Lähteet == == Aiheesta muualla == * Haibei Travel Guide (travelchinaguide.com) Luokka:Qinghain prefektuurit Luokka:Kiinan autonomiset prefektuurit Luokka:Tiibetiläiset
Kimiya Yui

Kimiya Yui, (; s. 30. tammikuuta 1970 Kawakami, Nagano, Japani) on japanilainen astronautti. Yui on koulutukseltaan Japanin itsepuolustusvoimien hävittäjälentäjä ja sotilasarvoltaan everstiluutnantti. Yui valittiin astronauttikoulutukseen vuonna 2009. Lokakuussa 2012 hänet valittiin Sojuz TMA-17M -lennon miehistön jäseneksi Retkikuntaan 45 ja varajäseneksi Retkikuntaan 42. == Lähteet == == Aiheesta muualla == Luokka:Japanilaiset avaruuslentäjät Luokka:Vuonna 1970 syntyneet Luokka:Elävät henkilöt
Sébastien Bourdon

Sébastien Bourdon (1616–1671) oli ranskalainen barokkimaalariGummeruksen uusi tietosanakirja, s. 209 ja graafikko, Poussinin ja Lorrainin opettama. Bourdon oli vuosina 1652–1654 Ruotsissa kuningatar Kristiinan hovimaalari ja teki Kristiinasta monta muotokuvaa. Niitä ovat mm. rintakuva Ruotsin kansallismuseossa ja ratsastajakuva Prado-museossa Madridissa. Muotokuvien lisäksi Bourdon maalasi uskonnollisia, historiallisia ja mytologisia sommitelmia. Tyyli niissä on kevyt ja taiturillinen. Vuodesta 1655 hän oli Ranskan taideakatemian johtaja. == Lähteet == == Aiheesta muualla == Luokka:Ranskalaiset taidemaalarit Luokka:Vuonna 1616 syntyneet Luokka:Vuonna 1671 kuolleet
Uusi Aika (viikkolehti)

Uusi Aika oli vuosina 1900–1901 ilmestynyt teosofinen viikkolehti, jota julkaisivat Pekka Ervast ja Jean Boldt. == Historia == Lehti sai alkunsa, kun Boldt haki sosialidemokraattisen Työmies-sanomalehden päätoimittajan paikkaa vuonna 1899. Boldtia ei valittu tehtävään, ja hän päätti perustaa yhdessä Ervastin kanssa oman teosofisen sanomalehden. Boldt oli vuotta aikaisemmin toimittanut muutaman numeron verran ilmestynyttä Humanitas-lehteä ja Ervast puolestaan kirjoittanut teosofiaa esitelleitä artikkeleita Nya Presseniin ja Päivälehteen. Myös Humanitas julkaisi Ervastin kirjoituksia. Lokakuussa 1900 ilmestyneestä näytenumerosta otettiin Suomessa ennenkuulumattoman suuri 165 000 kappaleen painos, jota levitettiin erityisesti työväestön keskuuteen. Uusi Aika sai myönteisen vastaanoton ja myös Boldt uskoi siitä tulevan ”maailman parhaan lehden”, mutta julkaiseminen kuitenkin loppui jo heinäkuussa 1901. Lehdessä ilmestyi muun muassa alkuosa Ervastin vuosina 1895–1899 kirjoittamasta teoksesta Valoa kohti. == Lähteet == == Aiheesta muualla == *Uusi Aika -lehdessä julkaistuja kirjoituksia Pekka Ervast -sivusto. Luokka:Suomalaiset teosofiset lehdet Luokka:Ilmestymästä lakanneet suomalaiset aikakauslehdet
Sancak

Sancak (lausutaan [sanˈdʒak]) oli Osmanien valtakunnassa hallintopiiriä tarkoittava termi. Valtakuntaan kuuluneet eyaletit eli provinssit jakautuivat useisiin sancakeihin, joita johtivat sancak-beyt eli piiriherrat tai korkea- arvoiset virkamiehet kuten paššat.Ajankohdasta ja kirjoittajasta riippuen englanninkielisessä litteraatiossa sancak kirjoitetaan muodoissa sanjak, sandjak, sandzak, sanjaq ja sinjaq. Myös herraa tarkoittava sana bey litteroidaan muodoissa bey, beg tai beyi, ja sancak-bey saatetaan kirjoittaa esimerkiksi muodoissa sanjak-bey tai sandzak-beg. Valtakunnan alkuaikoina sancakilla tarkoitettiin sotilaslääniä, vaikka 1500-luvulle tultaessa termi oli laajentunut tarkoittamaan myös siviilihallintoon kuuluvaa piiriä. ==Termin alkuperä== Sancak tulee alun perin pistämistä ja seivästämistä tarkoittaneesta verbistä sanc-mak, jolla voitiin kuvata esimerkiksi vastustajan keihästämistä taistelukentällä tai seipään pystyttämistä maahan. Keskiaikaisessa Seldžukkien valtakunnassa sanalla kuvattiin kuninkaallista insigniaa ja tunnusta, jonka sulttaani toi mukanaan esimerkiksi taistelukentälle. Merkitys laajeni kuvaamaa lippuja erityisesti poliittisen vallan symbolina. Esimerkiksi Topkapin palatsissa säilytettyä ja pyhänä esineenä pidettyä profeetta Muhammadin lippua kutsuttiin nimellä Sancak-ı Şerif. Osmanien valtakunnan aikana maantieteellistä aluetta tarkoittanut sancak kääntyisi alkuperäisessä mielessä sananmukaisesti "lippulääniksi". ==Piirit== Piirien lukumäärä provinsseissa vaihteli tapauskohtaisesti ja suuresti riippuen muun muassa siitä, kuinka paljon kyseisessä provinssissa oli asukkaita tai kuinka suuri se oli kooltaan. Esimerkiksi vuonna 1609 historioitsija Ayn-i Ali kartoitti vallinnutta järjestelmää ja merkitsi ylös, että Rumeliassa oli 24 sancakia, mutta näistä kuusi sijaitsi Peloponnesoksella ja ne oli irrotettu muodostamaan oma Morean provinssi. Lisäksi muun muassa Anatoliassa oli 14 ja Damaskoksen provinssissa 11 sancakia. Lisäksi oli olemassa provinsseja, joissa poikkeuksellisesti ei käytetty muodollista jakoa piireihin, kuten Bagdadin provinssi Irakissa, Al- Hasan provinssi Arabiassa ja Egyptin, Tripolin, Tunisian ja Algerian provinssit pohjois-Afrikassa.Imber 2002 s. 184-195 Tyypillisesti jo 1600-luvun alussa provinssit kuitenkin jaettiin sancakeihin ja tavallisesti niiden keskuksena toimi kaupunki, jonka mukaan piiri oli myös usein nimetty. Nimi ja piirin alue saattoivat periytyä myös historiallisista Anatolian pienistä ruhtinaskunnista, beylikeistä, jotka hallitsivat Turkkia ennen Osmanien valtakuntaa. Näitä olivat esimerkiksi Karesin, Saruhanin, Aydınin, Menteşen, Germiyanin, Hamidin ja Teken sancakit. Sancakia pienempi hallintoalue oli kaza, jota johti kadi. Kazat puolestaan jaettiin müdürien johtamaan nahiyeihin ja kyliin (karye), joita johtivat kyläpäälliköt eli mukhtarit. Serbian ja Montenegron rajamailla sijaitseva Sandžakin alue peri nimensä osmanihallinnon ajalta, jolloin se oli Novi Pazarin sancak. ==Lähteet== * ===Viitteet=== Luokka:Osmanien valtakunta